મેરાન્યૂઝ નેટવર્ક, ગાંધીનગર: અમદાવાદ પોલીસ દળમાં શિસ્તના નામે ડંડો કાયમ નાના પોલીસવાળા ઉપર જ ઉગામવામાં આવે છે. શિસ્તનો આગ્રહ રાખતા આઈપીએસ અધિકારી માટેના ત્રાજવા અલગ હોય છે. કોઈ પણ નાના કર્મચારીની બદલી થાય પછી તેમની પાસે પોતાની ફરજના નવા સ્થળે હાજર થવા સિવાય કોઈ વિકલ્પ હોતો નથી, પણ આઈપીએસ અધિકારી પોતાની વગનો ઉપયોગ કરી પોતાનું ધાર્યુ કરાવી લેતા હોય છે. આવુ જ કંઈક સુરત રેન્જના આઈજીપી જીએસ મલિક કરી રહ્યા છે. હવે તેઓ એડીશનલ ડીજીપી થયા છે. તેમની બઢતી પહેલા જ તેમને બીએસએફમાં પ્રતિનિયુક્તિ ઉપર જવાનો આદેશ થઈ ગયો હતો પણ હજી સુધી તેઓ બીએસફમાં ગયા નથી.